smcproject/ml-wiki-sentences huggingface dataset:
മുദ്രാവാക്യം വിളിച്ചും പാട്ടുപാടിയും ആളുകളെ വഴിതെറ്റിച്ചുവെന്നാണ് കുറ്റപത്രത്തിൽ കണ്ടത്‌.
മൂന്നുമാസം കെ.ജെ. ബേബിയും നാടക പ്രവർത്തകരും ജയിലിൽ കിടന്നു.
ഗദ്ദിക
ഗദ്ദിക ഒരു മന്ത്രവാദച്ചടങ്ങാണ്.
നാടിനെയും കുലത്തെയും വീടിനെയും വ്യക്തികളെയും ബാധിക്കുന്ന പിശാചുക്കളെയും ഭൂതപ്രേതാദികളെയും അകറ്റുന്നതിനായി നടത്തുന്ന അനുഷ്ഠാനമാണിത്.
നാടിനായി നടത്തുന്ന ഗദ്ദിക എന്ന അർഥത്തിലാണ് നാടുഗദ്ദിക എന്ന പേരു വന്നത്.
നാടകത്തിന്റെ കഥ
ഒരു ഗദ്ദികക്കാരൻ അടിയാന്മാരെ ജന്മിക്കെതിരെ ബോധവാനാക്കിയതിന്റെ പേരിൽ, അടിയോർ കൂടുതൽ കൂടുതൽ മർദ്ദനവിധേയരാക്കപ്പെടുന്നതും, അവരുടെ തമസ്കരിക്കാനാകാത്ത പോരാട്ടവീര്യത്തിന്റെ ഉയർത്തെഴുന്നേല്പുമായിരുന്നു നാടുഗദികയിലൂടെ അവതരിപ്പിക്കപ്പെട്ടത്.
നാടകാന്ത്യത്തിൽ കൊലചെയ്യപ്പെട്ട ഗദ്ദികക്കാരന്റെ ഉടയാട പുതിയൊരു ഗദ്ദികക്കാരൻ എടുത്തണിയുന്നു.
അയാളുടെ നേതൃത്വത്തിൽ അടിയോർ വാഗ്ദത്തഭൂമിയിലേക്ക് മഹാപ്രസ്ഥാനം നടത്തുന്നു.
മലയാള തെരുവുനാടകപ്രസ്ഥാനത്തിന്റെ ശക്തിസൌന്ദര്യങ്ങൾക്ക് ഉത്തമമാതൃകയായ ഇതിന്റെ പരുഷമായ അവതരണശൈലി പലമട്ടിൽ വിമർശിക്കപ്പെട്ടിട്ടുണ്ട്.
നടന്മാർ ഏറെയും കാടിന്റെ മക്കൾ; ഇതിവൃത്തം, കാടിന്റെ മക്കളുടെ  വിമോചനം; ഇതിവൃത്തപശ്ചാത്തലം കാടിന്റെ മക്കളുടെ പുരാവൃത്തം; ഈണങ്ങളും വാദ്യങ്ങളും കാടിന്റെ മക്കൾക്ക് സ്വന്തമായ പാട്ടുകളുടേതും തുടികൊട്ടിന്റേതും-അങ്ങനെ പാരിസ്ഥിതിക സൌന്ദര്യശാസ്ത്രരംഗത്തെ മലയാളത്തിലെ ആദ്യ മാതൃകയിലൊന്നായും ഇത് വിലയിരുത്തപ്പെട്ടിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാടുഗദ്ദിക (നാടകം) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ {{ cite journal }} : Check | url= value ( help )
ബഫല്ലോ സ്പ്രിംഗ്‍സ് ദേശീയ റിസർവ്വ്
ബഫല്ലോ സ്പ്രംഗ്‍സ് ദേശീയ റിസർവ്വ് , വടക്കൻ കെനിയയിലെ ഇസിയോളോ കൌണ്ടിയിൽ സ്ഥിതിചെയ്യുന്ന ഒരു സംരക്ഷിത മേഖലയാണ്.
1948 ൽ സംബുറു - ഇസിയോളോ ഗെയിം റിസേർവിന്റെ ഭാഗമായിട്ടാണ് റിസർവ് സ്ഥാപിതമായത്.
1985 ൽ ഇന്നത്തെ നിലയിലുള്ള അതിർത്തികൾ നിർണ്ണയിക്കപ്പെട്ടു.
ഇസിയോളോ കൌണ്ടി കൌൺസിലാണ് റിസർവ് നിയന്ത്രിക്കുന്നത്.
കെനിയൻ​ സഫാരിയിലെ മിക്ക നടത്തിപ്പുകാരും സന്ദര്‌ശകർ‌ക്ക് ഈ റിസർവ്വിലേയ്ക്കം ഒരു യാത്ര വാഗ്ദാനം ചെയ്യുന്നതിനാൽ ഇവിടെ നിരവധി സഫാരി ലോഡ്‍ജുകളും ക്യാമ്പുകളും പ്രവർത്തിക്കുന്നു.
ബബാത്ത ബബാത്തയ്ക്കു പിതാവിൽ നിന്നു ജന്മാവകാശം കിട്ടിയ 4 ഈന്തപ്പനത്തോട്ടങ്ങളുടെ ആധാരരേഖ
റോമൻ അറേബ്യയിൽ പൊതുവർഷം രണ്ടാം നൂറ്റാണ്ടിൽ ജീവിച്ചിരുന്ന ഒരു യഹൂദവനിതയാണു ബബാത്ത .
ബബാത്തയുടെ ജീവിതവുമായി ബന്ധപ്പെട്ട പപ്പൈറസ് രേഖകളുടെ ഒരു ശേഖരം ചാവുകടൽ തീരത്ത് നഹാൽ ഹെവറിലെ "കത്തുകളുടെ ഗുഹയിൽ" (Cave of Letters), 1960-ൽ കണ്ടുകിട്ടി.
ആധുനിക ജോർദ്ദാനിൽപെടുന്ന തുറമുഖപട്ടണമായ മവോസയിൽ ഒന്നും-രണ്ടും നൂറ്റാണ്ടുകളുടെ സന്ധിയോടടുത്തെങ്ങോ ജനിച്ച ബബാത്ത, 132-135-ൽ സൈമൺ ബാർ കൊഖബയുടെ നേതൃത്വത്തിൽ റോമിനെതിരെ യഹൂദർ നടത്തിയ രണ്ടാം കലാപത്തിന്റെ തുടക്കത്തിൽ ഈ ഗുഹയിൽ അഭയം തേടുകയും കലാപകാലത്തു മരിക്കുകയും ചെയ്തെന്നാണ് കരുതപ്പെടുന്നത്.
കലാപകാരികൾക്കൊപ്പം ഗുഹയിൽ ഒളിച്ചുകഴിഞ്ഞ ബബാത്ത കല്ലുകൾക്കിടെ സൂക്ഷിച്ച ഈ രേഖാസഞ്ചയം 18 നൂറ്റാണ്ടുകൾക്കു ശേഷം കണ്ടെത്തിയത് ഇസ്രയേലി പുരാവിജ്ഞാനി യിഗായേൽ യാദിൻ ആണ്.
വില്പത്രങ്ങളും, ഭൂവുടമസ്ഥതാപ്രമാണങ്ങളും, വിവാഹഉടമ്പടികളും (കെത്തുബ്ബാ), വ്യവഹാരാപേക്ഷകളും ഉൾപ്പെടെയുള്ള ഈ രേഖകൾ രണ്ടാം നൂറ്റാണ്ടിലെ യഹൂദസമൂഹത്തിൽ സ്ത്രീകൾക്കുണ്ടായിരുന്ന നിലയെക്കുറിച്ച് വിലപ്പെട്ട അറിവുകൾ നൽകുന്നു.
സ്വന്തം അവകാശങ്ങൾ സ്ഥാപിച്ചുകിട്ടാനായി വ്യാവഹാരികവും പ്രായോഗികവുമായ സമസ്തമാർഗ്ഗങ്ങളും അവലംബിക്കുന്ന ഒരു സ്ത്രീയുടെ ചിത്രമാണ്, ഈ രേഖകളിൽ തെളിയുന്നത്.
ഗ്രീക്ക്, അരമായ, നബാത്തിയൻ ഭാഷകളിലാണ് ഈ രേഖകൾ എഴുതപ്പെട്ടിരിക്കുന്നത്.
ജീവിതം ജനനം, ആദ്യവിവാഹം
ബബാത്തയ്ക്ക് കൂടപ്പിറപ്പുകൾ ഉണ്ടായിരുന്നതായി രേഖകളിൽ സൂചനയില്ല.
മാതാപിതാക്കളുടെ ഏകസന്താനമായി രണ്ടാം നൂറ്റാണ്ടിന്റെ തുടക്കത്തിൽ അവൾ ജനിച്ചിരിക്കാം.
മഹോസയിലെ ഭൂവുടമ ശിമോനും മെനാഹെമിന്റെ മകൾ മിര്യാമുമായിരുന്നു മാതാപിതാക്കൾ.
പിതാവ് ശിമയോൻ വില്പത്രത്തിൽ, ഭാര്യയെ മഹോസയിലെ തന്റെ ഈന്തപ്പനന്തോട്ടങ്ങളുടെ ആദ്യാവകാശിയും ബബാത്തയെ ഭാര്യയുടെ കാലശേഷമുള്ള രണ്ടാം അവകാശിയുമാക്കി.
ശിമയോന്റെ മരണത്തെ തുടർന്ന് പൊതുവർഷം 120-ൽ തോട്ടങ്ങൾ ബബാത്തയുടെ ഉടമസ്ഥതയിലായി.
അവളുടെ ആദ്യവിവാഹം എന്നു നടന്നു എന്നു വ്യക്തമല്ല.
ജോഷ്വാ എന്നായിരുന്നു ആദ്യഭർത്താവിന്റെ പേര്.
അവർക്ക് ജോഷ്വ എന്നു തന്നെ പേരുള്ള ഒരാൺകുട്ടി ജനിച്ചതിനെ തുടർന്ന് പൊതുവർഷം 124-നകം ആദ്യഭർത്താവു മരിച്ചു.
ബബാത്തയുടെ ജന്മദേശമായ മഹോസ, നേരത്തേ പെട്ര തലസ്ഥാനമായിരുന്ന സ്വതന്ത്രനബാത്തിയൻ രാജ്യത്തിന്റെ ഭാഗമായിരുന്നു.
എന്നാൽ പൊതുവർഷം 106-ൽ റോമൻ ചക്രവർത്തി ട്രാജൻ നബാത്തിയ പിടിച്ചെടുത്തതോടെ അവിടം റോമൻ അറേബ്യയുടെ ഭാഗമായി.
ബബാത്തയുടെ ആദ്യഭർത്താവിന്റെ മരണത്തെ തുടർന്ന് പെട്രായിലെ റോമൻ കൊടതി രണ്ടുപേരെ അവരുടെ മകൻ ജോഷ്വായുടെ രക്ഷാകർത്തക്കളായി നിയമിച്ചു.
ആദ്യഭർത്താവിന്റെ ഭൂസ്വത്തിന്റെ കാര്യസ്ഥതയും ഈ രക്ഷാകർത്തക്കൾക്കായിരുന്നു.
എന്നാൽ അവർ കുട്ടിയുടെ ചെലവിനുവേണ്ട വരുമാനം കിട്ടുമാറ് സ്വത്തുക്കൾ നോക്കി നടത്തുന്നില്ല എന്നു കരുതിയ ബബാത്ത, സ്വത്തുക്കളുടെ അവകാശത്തിനു വേണ്ടി വ്യവഹാരം നടത്തി.
ഇതിനിടെ 125-ൽ ബബാത്ത, യൂദയായിലെ എൻഗെദിയിൽ മൂന്ന് ഈന്തപ്പനന്തോട്ടങ്ങളുടെ ഉടമായായിരുന്ന യൂദായുടെ രണ്ടാം ഭാര്യയായി.
യൂദായുടെ ആദ്യഭാര്യ മിറിയം എൻഗെദിയിൽ അപ്പോഴും ജീവിച്ചിരുന്നു.
ആദ്യഭാര്യയിൽ അയാൾക്ക് വിവഹപ്രായമെത്തിയ ഷെലാംസിയോൺ എന്ന മകളും ഉണ്ടായിരുന്നു.
അക്കാലത്ത് യഹൂദസമൂഹത്തിൽ ബഹുഭാര്യത്വം അനുവദനീയമായിരുന്നെങ്കിലും രണ്ടാം വിവാഹത്തിനുശേഷം ബബാത്ത എൻഗെദിയിൽ യൂദായുടെ വീട്ടിൽ ആദ്യഭാര്യക്കൊപ്പം ജീവിച്ചിരുന്നൊ എന്നു വ്യക്തമല്ല.
രണ്ടാം ഭർത്താവുമായുള്ള ബബാത്തയുടെ ബന്ധത്തിൽ തികഞ്ഞ സാമ്പത്തികതുല്യതയും സഹകരണവും പ്രകടമാകുന്നു.
മഹോസയിലെ തന്റെ സ്വത്തുക്കളുടെ വിവരങ്ങൾ റോമൻ അറേബ്യയിലെ കാനേഷുമാരി അധികാരികൾക്ക് സമർപ്പിക്കാനായി മൊവാബിലെ റബ്ബാത്തിലേക്ക് ബബാത്ത പോയത് രണ്ടാംഭർത്താവിനൊപ്പമാണ്.
ആദ്യഭാര്യയിൽ പിറന്ന മകൾ ഷെലാംസിയോണിന്റെ വിവാഹച്ചെലവിനു 500 ദിനാർ വേണ്ടിവന്നപ്പോൾ, ബബാത്ത ഭർത്താവിനു 300 ദിനാർ കടം കൊടുക്കുകയും ചെയ്തു.
ബബാത്തയോ അവൾ അധികാരപ്പെടുത്തുന്ന മാറ്റാരെങ്കിലുമോ തിരികെ ആവശ്യപ്പെടുന്നതുവരെ കടം കൊടുത്തസംഖ്യ കൈവശംവച്ചനുഭവിക്കാമെന്നും, തിരികെ ആവശ്യപ്പെടുമ്പോൾ ഉടനടി കിട്ടാത്തപക്ഷം, കൊടുത്തതിലിരട്ടിയും നഷ്ടപരിഹാരവും ഈടാക്കാനായി യൂദായുടെ എവിടേയുമുള്ള വസ്തുവകകളിന്മേൾ ബബാത്തയ്ക്ക് അവകാശം ഉണ്ടായിരിക്കുമെന്നുമായിരുന്നു 128-ആമാണ്ട് ഫെബ്രുവരി 21-നെഴുതിയ കടംകൊടുക്കൽ രേഖയിലെ വ്യവസ്ഥ.
പൊതുവർഷം 130-നത്ത് ബബാത്തയുടെ രണ്ടാം ഭർത്താവ് യൂദാ മരിച്ചു.
തുടർന്ന്, വിവാഹ ഉടമ്പടിപ്രകാരമുള്ള വിധവാശുൽക്കവും കടം വാങ്ങിയ 300 ദിനാറും ഭർത്താവിന്റെ കുടുംബത്തിൽ നിന്നു കിട്ടുകയില്ലെന്നു ഭയന്ന ബബാത്ത, യൂദയായിലെ എൻഗെദിയിൽ അയാൾക്കുണ്ടായിരുന്ന ഈന്തപ്പനന്തോട്ടങ്ങൾ പിടിച്ചെടുത്തു.
അതോടെ യൂദായുടെ കുടുംബവും ബബാത്തയുമായി വ്യവഹാരം തുടങ്ങി.
ഈന്തപ്പനത്തോട്ടങ്ങൾ പിടിച്ചെടുത്തതിനെതിരെ രണ്ടാം ഭാർത്താവിന്റെ ആദ്യഭാര്യ മിറിയം കൊടുത്ത പരാതിയെതുടർന്നുള്ള കോടതിസമൻസ് ആണ് ഈ രേഖാസമുച്ചയത്തിലെ ഏറ്റവും ഒടുവിലത്തെ ഇനം.
ബാർ കൊഖബാ കലാപത്തിന്റെ തുടക്കത്തിൽ, ബബാത്ത "കത്തുകളുടെ ഗുഹയിൽ" എത്തിയതിന്റെ സാഹചര്യത്തെക്കുറിച്ച് ഊഹാപോഹങ്ങൾ മാത്രമേ സാദ്ധ്യമായുള്ളു.
അവൾ കലാപകാരികളുമായി രാഷ്ടീയസഹമതിയിലോ സഹകരണത്തിലോ ആയിരുന്നോ എന്നു വ്യക്തമല്ല.
ഭർത്താവിന്റെ മരണത്തെ തുടർന്ന് പിടിച്ചെടുത്ത എൻഗെദിയിലെ ഈന്തപ്പനന്തോട്ടങ്ങൾ സന്ദർശിക്കവേ, കലാപത്തിന്റെ കോലാഹലത്തിൽ അവൾ മനസ്സില്ലാതെയാണെങ്കിലും പെട്ടുപോയതാകാമെന്നാണ് ഒരു വിശദീകരണം.
എൻഗെദിയിൽ ബാർ കൊഖബായുടെ സൈന്യാധിപനായിരുന്ന യെഹോനാഥൻ, ബബാത്തയുടെ രണ്ടാംഭർത്താവിന്റെ ആദ്യഭാര്യ മിറിയമിന്റെ സഹോദരൻ ആയിരുന്നുവെന്ന് പറയപ്പെടുന്നു.
മിറിയമിന്റെ മകൾ ഷെലാംസിയോണിന്റെ വിവാഹ ഉടമ്പടിയും ബബാത്ത സൂക്ഷിച്ചുവച്ച രേഖാസഞ്ചയത്തിൽ ഉൾപ്പെട്ടിരുന്നത് ശ്രദ്ധിക്കപ്പെട്ടിട്ടുണ്ട്.
മിറിയമുമായി വ്യവഹാരത്തിൽ ഏർപ്പെട്ടിരുന്നെങ്കിലും ഷെലാംസിയോണുമായി ബബാത്ത മമതയിലായിരുന്നിരിക്കാമെന്നും, ഗുഹയിൽ അവരൊന്നിച്ച് അഭയം തേടിയതാകാമെന്നും ഒക്കെ അനുമാനങ്ങളുണ്ട്.
ഗുഹയിൽ എത്തിയശേഷം ബബാത്തക്ക് എന്തു സംഭവിച്ചുവെന്നും വ്യക്തമല്ല.
അവിടെ അവളുടെ ജീവനൊടുങ്ങി എന്ന സാമാന്യഅനുമാനം, രേഖാസഞ്ചയം അവിടെ ഉപേക്ഷിക്കപ്പെട്ടതും 132-ആം വർഷത്തിനുശേഷമുള്ള രേഖകളൊന്നും അതിൽ ഇല്ലാതിരുന്നതും പരിഗണിച്ചാണ്.
പ്രസക്തി, പ്രാധാന്യം
ഗ്രെക്കോ-റോമൻ പലസ്തീനയിൽ യഹൂദസ്ത്രീകൾക്കുണ്ടായിരുന്ന അവകാശങ്ങളെക്കുറിച്ചുള്ള അറിവിന് ബബാത്തയുടെ രേഖാസഞ്ചയം വിലപ്പെട്ട മുതൽക്കൂട്ടാണ്.
ഈ അവകാശങ്ങൾ ഏതളവുവരെ യഹൂദപാരമ്പര്യത്തേയും യഹൂദേതരനിയമങ്ങളേയും ആശ്രയിച്ചിരുന്നു എന്നതിന്റെ സൂചനകൾ അതിലുണ്ട്.
യഹൂദസമൂഹത്തിലെ വഴക്കങ്ങൾ റബൈനിക അനുശാസങ്ങളെ മാത്രം ആശ്രയിച്ചിരുന്നു എന്ന ധാരണയെ അതു തിരുത്തുന്നു.
പൊതുവേ അവർ ഒഴിച്ചു നിർത്തപ്പെട്ടിരുന്ന വസ്തുഉടമസ്ഥത, പണമിടപാട് തുടങ്ങിയ മേഖലകളിൽ സ്ത്രീകൾ അപൂർവമായെങ്കിലും വ്യാപരിക്കുന്നതിന്റെ തെളിവായ ഉദാഹരണവും ബാബാത്തയിലുണ്ട്.
അവലംബം ↑ Jean Pierre Isbouts, In the Footsteps of Jesus, A Chronicle of His life and the origins of Christianity (പുറം 94) 1 2 NOVA Science Programme on Air and Online - Ancient Refuge in the Holy land, Babatha's Life and Times by Peter Tyson ↑ Katherine Hezer, Jewish Literacy in Roman Palestine (പുറങ്ങൾ 316-17) ↑ By Ross Shepard Kraemer, Women's Religions in the Greco-Roman World: A Sourcebook (Oxford University Press)(പുറം 143) ↑ Ross Shepard Kraemer (പുറം 149) 1 2 Jewish Women Archive Encyclopedia, Babatha by Tal Ilan
ബഫല്ലോ, ന്യൂയോർക്ക് ഇംഗ്ലീഷ് വിലാസം https://ml.wikipedia.org/wiki/Buffalo,_New_York
ബഫല്ലോ അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ രണ്ടാമത്തെ വലിയ നഗരവും പടിഞ്ഞാറൻ ന്യൂയോർക്കിലെ ഏറ്റവും വലിയ നഗരവുമാണ്.
2018 ലെ കണക്കനുസരിച്ച് ഈ നഗരത്തിലെ ആകെ ജനസംഖ്യ 256,304 ആയിരുന്നു.
ഈറി കൗണ്ടിയുടെ കൗണ്ടി സീറ്റും കനേഡിയൻ അതിർത്തിയിലൂടെ വാണിജ്യത്തിനും യാത്രയ്ക്കുമുള്ള ഒരു പ്രധാന കവാടമായി പ്രവർത്തിക്കുന്നതുമായ ഈ നഗരം ദ്വി-രാഷ്ട്ര ബഫല്ലോ നയാഗ്ര മേഖലയുടെ ഭാഗമാണ്.
2010 ഏപ്രിൽ ഒന്നിന്, മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിൽ (MSA) 1,135,509 ജനസംഖ്യയും; കട്ടറാഗസ് കൗണ്ടികൂടി ചേരുന്ന സംയോജിത സ്റ്റാറ്റിസ്റ്റിക്കൽ ഏരിയയിൽ (CS) 1,215,826 നിവാസികളുമുണ്ട്.
പതിനേഴാം നൂറ്റാണ്ടിനുമുമ്പ് തദ്ദേശീയ അമേരിന്ത്യക്കാരായ ഇറോക്വോയിസ് ഗോത്രവും പിന്നീട് ഫ്രഞ്ച് കോളനിക്കാരും ബഫല്ലോ പ്രദേശത്ത് താമസിച്ചിരുന്നു.
യൂറോപ്പ്യൻ കുടിയേറ്റം, ഈറി കനാലിന്റെ നിർമ്മാണം, റെയിൽ ഗതാഗതം, ഈറി തടാകത്തിന്റെ അടുത്ത സാമീപ്യം എന്നിവയുടെ ഫലമായി 19, 20 നൂറ്റാണ്ടുകളിൽ നഗരം അതിവേഗം പുരോഗതിയിലേയ്ക്കു കുതിച്ചു.
ഇരുപതാം നൂറ്റാണ്ടിൽ നഗരത്തിന്റെ സമ്പദ്‌വ്യവസ്ഥയിൽ ആധിപത്യം പുലർത്തിയിരുന്ന ധാന്യം , ഉരുക്ക് , വാഹന വ്യവസായങ്ങൾ എന്നിവയിലൂടെ സമ്പദ്‌വ്യവസ്ഥയെ വളർത്തിയെടുക്കുകയും മിഡ്‌വെസ്റ്റേൺ അമേരിക്കയിലേക്ക് നഗരം ശുദ്ധജലവും ധാരാളം വ്യാപാര മാർഗ്ഗങ്ങളും നൽകി.
നഗരത്തിന്റെ സമ്പദ്‌വ്യവസ്ഥ ഉൽ‌പാദന മേഖലയെ വളരെയധികം ആശ്രയിച്ചിരുന്നതിനാൽ, ഇരുപതാം നൂറ്റാണ്ടിന്റെ അവസാനത്തിൽ വ്യാവസായിക പ്രവർത്തനങ്ങളുടെ അന്ത്യം നഗരത്തിലെ ജനസംഖ്യയിൽ ക്രമാനുഗതമായ ഇടിവിന് കാരണമായി.
ചില ഉൽ‌പാദന പ്രവർത്തനങ്ങൾ മാത്രം‌ അവശേഷിക്കുകയും‌, മഹാ മാന്ദ്യത്തെത്തുടർന്ന്‌ ഉയർന്നുവന്ന ആരോഗ്യ സംരക്ഷണം, ഗവേഷണം, ഉന്നത വിദ്യാഭ്യാസം എന്നിവയ്‌ക്ക് കൂടുതൽ ഊന്നൽ നൽകിക്കൊണ്ട് ബഫല്ലോയുടെ സമ്പദ്‌വ്യവസ്ഥ സേവന വ്യവസായങ്ങളിലേക്ക് വഴിമാറുകയും ചെയ്തു.
ഈറി തടാകത്തിന്റെ കിഴക്കൻ തീരത്തായി, നയാഗ്ര നദിയുടെ ഉപരിഭാഗത്ത്, നയാഗ്ര വെള്ളച്ചാട്ടത്തിന് 16 മൈൽ (26 കിലോമീറ്റർ) തെക്കായാണ് ബഫല്ലോ നഗരം സ്ഥിതിചെയ്യുന്നത്.
ആദ്യകാലത്തെ വൈദ്യുതോർജ്ജത്തിലേയ്ക്കുള്ള നഗരത്തിന്റെ ചുവടുവയ്പ്പ് "ലൈറ്റ് സിറ്റി" എന്ന വിളിപ്പേരിലേക്ക് നയിക്കുന്നതിനു കാരണമായി.
ജോസഫ് എല്ലിക്കോട്ടിന്റെ തനതായ നഗര ആസൂത്രണത്തിനും ലേഔട്ടിനും പ്രശസ്തമായ ഈ നഗരം, ഫ്രെഡറിക് ലോ ഓംസ്റ്റെഡ് രൂപകൽപ്പന ചെയ്ത ഉദ്യാനങ്ങളുടെ വിപുലമായ സംവിധാനത്തിനും വാസ്തുവിദ്യാ പ്രവർത്തനങ്ങൾക്കും പ്രശസ്തമാണ്.
സമീപസ്ഥമായ ബഫല്ലോ ക്രീക്കിൽ നിന്നാണ് ബഫല്ലോ നഗരത്തിന് ഈ പേര് ലഭിച്ചത്.
ബ്രിട്ടീഷ് മിലിട്ടറി എഞ്ചിനീയർ ക്യാപ്റ്റൻ ജോൺ മോൺ‌ട്രെസർ തന്റെ 1764 ലെ പത്രികയിൽ "ബഫല്ലോ ക്രീക്ക്" എന്നു പരാമർശിച്ചത് ഇത് പേരിന്റെ ആദ്യ രേഖയായിരിക്കാം.
ബഫല്ലോ ക്രീക്കിന് അതിന്റെ പേര് ലഭിച്ചതെങ്ങനെ എന്നതിനെക്കുറിച്ച് നിരവധി സിദ്ധാന്തങ്ങൾ ഉടലെടുത്തിട്ടുണ്ട്.
ഫ്രഞ്ച് രോമക്കച്ചവടക്കാരും തദ്ദേശീയ അമേരിക്കൻ ഇന്ത്യൻ വംശജരും നദീമുഖത്തെ ബ്യൂ ഫ്ലൂവ് ("ബ്യൂട്ടിഫുൾ റിവർ" എന്നതിന്റെ ഫ്രഞ്ച്) എന്ന് വിളിച്ചതിൽനിന്നുമാണ് ഇതിന്റെ പേര് ഉത്ഭവിച്ചതെങ്കിലും, ചരിത്രപരമായ ശ്രേണി പടിഞ്ഞാറൻ ന്യൂയോർക്കിലേക്ക് വ്യാപിച്ചിരിക്കാവുന്ന അമേരിക്കൻ ബഫല്ലോയുടെ പേരിലാണ് ബഫല്ലോ ക്രീക്ക് എന്നതും സാധ്യമാണ്.
ന്യൂയോർക്ക് സംസ്ഥാനം നിലനിൽക്കുന്ന പ്രദേശത്തെ ആദ്യത്തെ നിവാസികൾ നാടോടികളായ പാലിയോ-ഇന്ത്യക്കാരാണെന്ന് വിശ്വസിക്കപ്പെടുന്നു, അവർ ക്രി.
7000-ലോ അതിനുമുമ്പോ പ്ലീസ്റ്റോസീൻ ഹിമാനികൾ അപ്രത്യക്ഷമായതിനുശേഷം ഇവിടെ കുടിയേറിയിരിക്കാമെന്ന് അനുമാനിക്കപ്പെടുന്നു.
അവലംബം ↑ ↑ Ketchum 1865 , പുറം.
sfn error: no target: CITEREFKetchum1865 ( help ) ↑ 1 2 You asked us: The 868–3900 line to your desk at the Star: How Buffalo got its name , Toronto Star , Toronto, Ontario, Canada: Toronto Star, September 24, 1992, Stefaniuk, W., Retrieved April 23, 2014.
1 2 Worldly setting, sophisticated choices, atmosphere at Beau Fleuve , Buffalo News , Buffalo, NY: Berkshire Hathaway, March 19, 1993, Okun, J., Retrieved April 23, 2014.
1 2 'Beau Fleuve' story doesn't wash , Buffalo News , Buffalo, NY: Berkshire Hathaway, July 21, 2003, Retrieved April 23, 2014.
↑ ↑ Sprague 1882 , പുറങ്ങൾ.
sfn error: no target: CITEREFSprague1882 ( help ) ↑ Thompson 1977 , പുറം.
sfn error: no target: CITEREFThompson1977 ( help )
ബഫവെന്റോ കാസിൽ ഇംഗ്ലീഷ് വിലാസം https://ml.wikipedia.org/wiki/Buffavento_Castle
വടക്കൻ സൈപ്രസിൽ സ്ഥിതിചെയ്യുന്ന ഒരു കോട്ടയാണ് ബഫവെന്റോ കോട്ട.
ബൈസന്റൈൻ, ഫ്രാങ്കിഷ് എന്നീ കാലഘട്ടത്തിലെ വാസ്തുവിദ്യാ ഘടകങ്ങൾ സംയോജിപ്പിച്ചിരിക്കുന്ന ഈ കോട്ടയുടെ നിർമ്മാണത്തിന്റെ കൃത്യമായ തീയതി ഇന്നും അജ്ഞാതമാണ്.
ബൈസന്റൈൻ കാലഘട്ടത്തിൽ നിർമ്മിച്ചു എന്നതാണ് ഇതിന്റെ ഏറ്റവും വിശ്വസനീയമായ അഭിപ്രായം.
14-ാം നൂറ്റാണ്ടിൽ ഈ കോട്ട ഉപയോഗശൂന്യമായതായി കണ്ടെത്തിയിരുന്നു.
വടക്കൻ സൈപ്രസിലെ കൈറേനിയ പർവതനിരകളിൽ പടിഞ്ഞാറ് സെന്റ് ഹിലാരിയൻ കോട്ടയ്ക്കും കിഴക്ക് കാന്താര കോട്ടയ്ക്കും ഇടയിലാണ് ബഫവെന്റോ കോട്ട നിലകൊള്ളുന്നത്.
പ്രത്യേകിച്ച് കൈത്രിയ മുതൽ വടക്കൻ തീരം വരെയുള്ള പർവത പാതകൾ ബഫവെന്റോ കോട്ട സംരക്ഷിച്ചിരുന്നു.
മറ്റ് രണ്ട് കോട്ടകളും ബഫവെന്റോയിൽ നിന്ന് ദൃശ്യമാകുന്നതിനാൽ അവയ്ക്കിടയിൽ സിഗ്നലുകൾ കൈമാറാൻ ഈ കോട്ട ഉപയോഗിച്ചിരുന്നു.
ബൈസന്റൈൻ കാലഘട്ടത്തിൽ ഈ കോട്ടകൾ ഒരുമിച്ച് നിർമ്മിച്ചതാണ്.
എന്നിരുന്നാലും അവയുടെ നിർമ്മാണത്തിന്റെ കൃത്യമായ തീയതി അജ്ഞാതമായി തുടരുന്നു.
കോട്ടയിൽ നിലനിൽക്കുന്ന മധ്യകാല ബൈസന്റൈൻ (11-12 നൂറ്റാണ്ട്) വാസ്തുവിദ്യാ സവിശേഷതകളും പുരാവസ്തു തെളിവുകളുടെ ദൗർലഭ്യവും ചൂണ്ടിക്കാട്ടി ഡിഎം മെറ്റ്കാൾഫ് എഴുതി.
കോട്ടയുടെ ഭാഗമായി 11-ാം നൂറ്റാണ്ടിന്റെ അവസാനത്തിൽ സെൽജൂക്കിന്റെ പടയണി മുന്നേറ്റത്തിന്റെ പശ്ചാത്തലത്തിൽ ഒരു പ്രധാന പ്രവർത്തന പരിപാടിയുടെ ഭാഗമായി സെന്റ് ഹിലാരിയൻ കോട്ട നിർമ്മിച്ചതാണെന്ന് പറയുന്നതാണ് "ഉചിതം".
അവയുടെ ഉത്ഭവം വിശദീകരിക്കാൻ മുന്നോട്ടുവെച്ച മറ്റ് സിദ്ധാന്തങ്ങളിൽ പ്രചാരമുള്ളത് ഇതാണ്: 12-ആം നൂറ്റാണ്ടിന്റെ തുടക്കത്തിൽ കുരിശുയുദ്ധ രാജ്യങ്ങളുടെ വ്യാപനത്തിനുള്ള ഒരു പ്രതിരോധ നടപടിയായി 1091-ൽ യൂമാത്തിയോസ് ഫിലോകലെസിന്റെ (1091-1094) ഭരണകാലത്ത് വിപ്ലവകാരിയായ റാപ്‌സമേറ്റ്സിനെ 965-ൽ (അറബികളെ ദ്വീപിൽ നിന്ന് പുറത്താക്കിയതിന് ശേഷം), പുറത്താക്കിയതിന് ശേഷമാണെന്ന്  പറയപ്പെടുന്നു.
1191-ൽ നൈറ്റ്‌സ് ടെംപ്ലറിൽ നിന്ന് അഭയം തേടിയ ഒരു സൈപ്രിയറ്റ് കുലീനയാണ് ഈ കോട്ട നിർമ്മിച്ചതെന്ന് ഒരു ലുസിഗ്നൻ കാലഘട്ടത്തിലെ ഐതിഹ്യം അവകാശപ്പെടുന്നു.
അതിനാൽ ഈ കോട്ടയെ ലിയോൺ (ലയൺസ് കോട്ട ) അല്ലെങ്കിൽ ക്വീൻസ് കോട്ട എന്നാണ് അറിയപ്പെട്ടിരുന്നത്.
ബഫവെന്റോ എന്ന പേര് "കാറ്റിനെ പ്രതിരോധിക്കുന്നത് " എന്നർത്ഥമുള്ള ഇറ്റാലിയൻ പദത്തിൽനിന്നുള്ള ഉത്ഭവമാണ് എന്നും പറയപ്പെടുന്നു.
ഈ പേര് കൗത്സോവെന്റി ഗ്രാമത്തിലെ ഒരു ആശ്രമത്തിൽ നിന്ന് കടമെടുത്തതാകാം.
കടൽക്കൊള്ളക്കാരുടെ ആക്രമണങ്ങൾക്കായുള്ള ഒരു കാവൽഗോപുരമായും, അടുത്തൊന്നും യുദ്ധമില്ലാതിരിക്കുമ്പോൾ കടൽക്കൊള്ളക്കാരെ തടങ്കലിൽ വയ്ക്കാനുള്ള സ്ഥലമായും കോട്ട ഉപയോഗിച്ചിരുന്നു.
1191-ൽ, ദ്വീപിന്റെ ഭരണാധികാരിയായ സൈപ്രസിലെ ഐസക് കോംനെനോസിനെതിരായ പ്രചാരണത്തിനിടെ റിച്ചാർഡ് ദി ലയൺഹാർട്ട് ഈ കോട്ട പിടിച്ചെടുത്തു.
കോട്ടയുടെ പ്രതിരോധം വളരെ ശക്തമാണെന്ന് വിശേഷിപ്പിക്കപ്പെടുന്നതിനാൽ കാന്താരയും സെന്റ് ഹിലാരിയനും ഇംഗ്ലീഷുകാരുടെ കൈകളിലേക്ക് വീണതിനെത്തുടർന്ന് ബഫവെന്റോയുടെ പ്രതിരോധക്കാർ കീഴടങ്ങിയതായി വിശ്വസിക്കപ്പെടുന്നു.
റിച്ചാർഡ് പിന്നീട് ദ്വീപ് നൈറ്റ്സ് ടെംപ്ലറിന് വിറ്റു.
നിക്കോസിയയിലെ ഒരു വലിയ കലാപത്തെത്തുടർന്ന് അദ്ദേഹത്തിന്റെ ഭരണം പെട്ടെന്ന് അവസാനിച്ചു.
അങ്ങനെ സൈപ്രസ് ഹൗസ് ഓഫ് ലുസിഗ്നന്റെ ഗൈ ഓഫ് ലുസിഗ്നന് വീണ്ടും വിൽക്കപ്പെട്ടു.
രാജ്യത്തിന്റെ റീജന്റ് ആയി ആരാണ് പ്രവർത്തിക്കേണ്ടത് എന്നതിനെച്ചൊല്ലിയുള്ള ഒരു പോരാട്ടം തുടർന്നു.
ഹോളി റോമൻ ചക്രവർത്തിയായ ഫ്രെഡറിക് രണ്ടാമന്റെ പ്രാദേശിക പിന്തുണക്കാരുമായി ഇബെലിൻ ഹൗസ് ഏറ്റുമുട്ടി.
1228-ൽ ഫ്രെഡറിക്കിന്റെ ലിമാസോളിലെ വരവ് സംഘർഷം ഒരു തുറന്ന യുദ്ധത്തിലേക്ക് നയിച്ചു.
1229 നും 1233 നും ഇടയിൽ, ഐബെലിനും അവരുടെ എതിരാളികൾക്കും ഇടയിൽ കോട്ട പലതവണ കൈ മാറി.
ഈ കാലഘട്ടത്തിൽ കോട്ട ഒരു ജയിലായി ഉപയോഗിച്ചിരുന്നു.
ഉദാഹരണത്തിന്, 1308-ൽ, നൈറ്റ്സ് ടെംപ്ലറിനെതിരെ അവരുടെ വിചാരണയിൽ ഉന്നയിക്കപ്പെട്ട ആരോപണങ്ങളെക്കുറിച്ച് കേട്ടപ്പോൾ, 1308-ൽ, ആൻസി ഓഫ് ബ്രീ എന്ന നൈറ്റ് ബഫവെന്റോ കോട്ടയിൽ തടവിലാക്കപ്പെട്ടു.
പതിനാലാം നൂറ്റാണ്ടിൽ, ദ്വീപ് വെനീസ് റിപ്പബ്ലിക്കിന്റെ നിയന്ത്രണത്തിലായി.
അക്കാലത്ത് കോട്ട ഉപയോഗശൂന്യമായി.
സമുദ്രനിരപ്പിന് മുകളിൽ , ഏകദേശം 960 metres (3,150 ft) ഉയരത്തിലാണ് ബഫവെന്റോ കോട്ട സ്ഥിതി ചെയ്യുന്നത്.
600 പടികൾ അതിലേക്ക് നയിക്കുന്നു.
ചുറ്റുമുള്ള കുത്തനെയുള്ള പാറക്കെട്ടുകൾ പടിഞ്ഞാറ്, കിഴക്ക്, വടക്ക് എന്നിവിടങ്ങളിൽ നിന്ന് എത്തിച്ചേരാനാകാത്തതാണ്.
കോട്ടയുടെ പല കെട്ടിടങ്ങളും ക്രമരഹിതമായ ആകൃതിയിലാണ് കാണപ്പെടുന്നത് .
കാരണം ലഭ്യമായ പരിമിതമായ ഇടം അതിന്റെ നിർമ്മാതാക്കളെ സ്ഥലം ലാഭിക്കാൻ നിർബന്ധിതരാക്കി.
പ്രധാന നിർമ്മാണ സാമഗ്രികൾ ദ്വീപിന്റെ തീരങ്ങളിൽ നിന്നുള്ള ചുണ്ണാമ്പുകല്ലും കോട്ട നിൽക്കുന്ന പർവതത്തിൽ നിന്ന് നേരിട്ട് എടുത്ത കല്ലുകളുമാണ്.
വാസ്തുവിദ്യയിൽ അലങ്കാരത്തിന്റെ അടയാളങ്ങളൊന്നുമില്ല.
കോട്ടയെ രണ്ട് വാർഡുകളായി തിരിച്ചിരിക്കുന്നതിൽ മുകൾഭാഗം കടലിന് അഭിമുഖമായും, താഴെയുള്ളത് സമതലവുമാണ്.
വാർഡുകളെ ഒരു നീണ്ട ഗോവണി ഉപയോഗിച്ച് ബന്ധിപ്പിച്ചിരുന്നു.
അത് പിന്നീട് അനാവശ്യമാണെന്ന് കരുതിയ വെനീഷ്യക്കാർ നശിപ്പിച്ചു കളഞ്ഞു.
കോട്ടയുടെ കൂട്ടുപുരകളിൽ ഒരു വലിയ ജലസംഭരണിയും ഒരു തൊഴുത്തും ഉൾക്കൊള്ളുന്നു.
ഒരു ഉപരോധം ഉണ്ടായാൽ അത് ഉപയോഗശൂന്യമായി മാറുമായിരുന്നു.
ഫ്രാങ്കിഷ് ശൈലിയിലുള്ള കൂർത്ത കമാനം ഉൾക്കൊള്ളുന്ന രണ്ട് നിലകളുള്ള ചതുരാകൃതിയിലുള്ള ഗോപുരത്തിനുള്ളിലാണ് കോട്ടയുടെ കവാടങ്ങൾ സ്ഥിതി ചെയ്യുന്നത്.
ഗോപുരത്തിന്റെ പടിഞ്ഞാറ് ഭാഗത്ത് ഫ്രാങ്കിഷ് വംശജരുടെ വിശ്രമസ്ഥാനത്തിനുവേണ്ടിയുള്ള കമാനാകൃതിയിലുള്ള മൂന്ന് കെട്ടിടങ്ങളും ഉണ്ട്.
ഗേറ്റിന് തൊട്ടുപിന്നിലെ കെട്ടിടങ്ങൾ ക്രമരഹിതമായ ആകൃതിയിലുള്ള മൂന്ന് അറകളാണ്.
നാലാമത്തെ കെട്ടിടത്തിന്റെ അവശിഷ്ടങ്ങൾ സമീപത്ത് കാണാം.
കോട്ടയുടെ പ്രധാന ഗോവണി പിന്നീട് പടിഞ്ഞാറോട്ട് ശാഖകളുള്ള രണ്ട് നിലകളുള്ള, ബൈസന്റൈൻ കെട്ടിടത്തിലേക്ക് നയിക്കുന്നു.
അത് മൂന്ന് വലിയ അറകളായി തിരിച്ചിരിക്കുന്നു.
കോട്ടയുടെ മുകളിലെ ഭാഗത്ത് ചതുരാകൃതിയിലുള്ള ഒരു ബൈസന്റൈൻ ജലസംഭരണി കാണപ്പെടുന്നു.
വെള്ളം ശേഖരിക്കുന്നതിനുള്ള പൈപ്പുകൾ അടങ്ങിയ 4 ചതുരാകൃതിയിലുള്ള ഭാഗങ്ങളായി പരസ്പരം ഇത് ബന്ധിപ്പിച്ചിരിക്കുന്നു.
മുകളിലെ ഭാഗത്തിന്റെ കിഴക്കുവശത്ത് കാവൽ ആയി ഫ്രാങ്കിഷ് അശ്വരക്ഷകളുള്ള ഒരു ചെറിയ ഗോപുരം നിൽക്കുന്നു.
അതിന്റെ വശങ്ങളിൽ കിഴക്കുഭാഗത്ത് ജലാശയവും പള്ളിയായി പ്രവർത്തിച്ചേക്കാവുന്ന ഒരു കെട്ടിടവും ഉണ്ടായിരുന്നു.
കോട്ടയുടെ അങ്ങേയറ്റം പടിഞ്ഞാറ് ഭാഗത്ത് ഒരു തകർന്ന, ഒറ്റപ്പെട്ട ഗോപുരം നിലകൊള്ളുന്നു.
അടുക്കളയുടെയോ ഭക്ഷണ സംഭരണിയുടെയോ അഭാവം മുറികൾ വിവിധ തരത്തിൽ  ഉപയോഗിച്ചിരുന്നു എന്ന വസ്തുതയിലേക്ക് വിരൽ ചൂണ്ടുന്നു.
അസ്സാസിൻസ് ക്രീഡ്: ബ്ലഡ്‌ലൈൻസ് എന്ന വീഡിയോ ഗെയിമിൽ ബഫവെന്റോ കോട്ട പ്രദർശിപ്പിച്ചിരുന്നു.
ഗാലറി The castle അടിക്കുറിപ്പുകൾ റഫറൻസുകൾ
35°17′15″N 33°24′37″E ﻿ / ﻿ 35.287456°N 33.410185°E ﻿ / 35.287456; 33.410185
ബഫല്ലാക്സ് ഇംഗ്ലീഷ് വിലാസം https://ml.wikipedia.org/wiki/Buffalax
മൈക്ക് സട്ടൺന്റെ യൂട്യൂബിലെ അപരനാമമാണ് ബഫല്ലാക്സ് (Buffalax).
മറ്റ് ഭാഷകളിലുള്ള പല പാട്ടുകളും കേട്ടാൽ സാമ്യമുള്ള ഇംഗ്ലീഷ് രചനയും ചേർത്ത് യൂറ്റ്യൂബിൽ പങ്കുവച്ചിട്ടുണ്ട്.
പ്രത്യേകിച്ച്, പെണ്ണിൻ മനതൈ തൊട്ട് എന്ന തമിഴ് ചലച്ചിത്രത്തിലെ പ്രഭുദേവ സുന്ദരത്തിന്റെ "കള്ളൂരി വാനിൽ" എന്ന ഗാനത്തെ "ബെന്നി ലാവ" എന്ന് മാറ്റിയത് ഏറെ പ്രശസ്തി നേടി .
2011-ൽ ബഫല്ലക്സിന്റെ അക്കൗണ്ട്‌ യൂട്യൂബ് പ്രവർത്തനരഹിതമാക്കി.
അതോടെ വിഡിയോകൾ എല്ലാം നീക്കം ചെയ്തു എങ്കിലും മറ്റ് പലരും ഇവ വീണ്ടും പങ്കുവച്ചിട്ടുണ്ട്.
"ബെന്നി ലാവ" പോലെ പല ഗാനങ്ങളും  മാറ്റപ്പെടുത്തിയിട്ടുണ്ട്, ഇതിന് ബഫല്ലക്സ് ചെയ്യപ്പെട്ടു എന്ന് പറയാറുണ്ട്.
ഇങ്ങനെ മാറ്റിയ ഇന്ത്യൻ ചലച്ചിത്ര ഗാനങ്ങൾ ബ്രസീലിൽ വളരെ പ്രസിദ്ധമാണ്.
ഇവാൻ കുപ്പോല എന്ന റഷ്യൻ നാടോഡി ഗാനം  മലയാളത്തിലേക്ക് ബഫല്ലാക്സ് ചെയ്തിട്ടുണ്ട്.
ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ഇംഗ്ലീഷ് വിലാസം https://ml.wikipedia.org/wiki/Buffalo_buffalo_Buffalo_buffalo_buffalo_buffalo_Buffalo_buffalo Simplified parse tree
അമേരിക്കൻ ഇംഗ്ലീഷിലെ വ്യാകരണപരമായി ശരിയായ ഒരു വാക്യമാണ് ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ ബഫല്ലോ.
ലെക്സിക്കൽ ആൻബിക്വിറ്റിയിലൂടെ സങ്കീർണ്ണമായ ഭാഷാപരമായ നിർമ്മിതികൾ സൃഷ്ടിക്കാൻ നാനാർത്ഥ ശബ്‌ദങ്ങളും തുല്യോച്ചാരണപദങ്ങളും എങ്ങനെ ഉപയോഗിക്കാമെന്നതിന്റെ ഉദാഹരണമായി ഇത് പലപ്പോഴും അവതരിപ്പിക്കപ്പെടുന്നു.
1967 മുതൽ ദിമിത്രി ബോർഗ്മാന്റെ ബിയോണ്ട് ലാംഗ്വേജ്: അഡ്വഞ്ചേഴ്സ് ഇൻ വേഡ് ആന്റ് തോട്ട് പ്രസിദ്ധീകരിച്ചതുമുതൽ ഇത് വിവിധ രൂപങ്ങളിൽ സാഹിത്യത്തിൽ ചർച്ചചെയ്യപ്പെട്ടിട്ടുണ്ട്.
അവലംബം പുറത്തേക്കുള്ള കണ്ണികൾ Buffaloing buffalo at Language Log , 20 January 2005 Easdown, David.
(273 KB)
ബഫർ ഓവർഫ്ലോ ഇംഗ്ലീഷ് വിലാസം https://ml.wikipedia.org/wiki/Buffer_overflow ഒരു സോഫ്റ്റ്‌വെയർ ബഫർ ഓവർഫ്ലോയുടെ ദൃശ്യവൽക്കരണം.
ഡാറ്റ എയിൽ എഴുതിയിട്ടുണ്ട്, പക്ഷേ എയിൽ ഒതുങ്ങാൻ കഴിയാത്തത്ര വലുതാണ്, അതിനാൽ അത് ബിയിലേക്ക് ഫ്ളോ ചെയ്യുന്നു.
കമ്പ്യൂട്ടർ പ്രോഗ്രാമിങ്ങിൽ ഒരു ബഫറിലേക്ക്  എഴുതുന്ന വിവരങ്ങൾ ആ ബഫറിന്റെ പരിധി വിട്ടു പുറത്തു പോകുന്ന അവസ്ഥാവിശേഷമാണ് ബഫർ ഓവർഫ്ലോ അഥവാ ബഫർ ഓവർറൺ എന്നറിയപ്പെടുന്നത്.
ഇങ്ങനെ പുറത്തുപോകുന്ന വിവരങ്ങൾ തൊട്ടടുത്തുള്ള  മെമ്മറിയിലേക്ക് എഴുതപ്പെടുന്നു.
ഇത്  മെമ്മറിയുടെ സുരക്ഷയെ ബാധിക്കുന്ന ഒരു പ്രശ്നം ആണ്.
ഇത് അപ്രതീക്ഷിതമായ പ്രോഗ്രാം പ്രവർത്തനങ്ങൾക്കും പ്രോഗ്രാം ക്രാഷ്-നും കാരണമായേക്കാം.
ഇത് കമ്പ്യൂട്ടർ സുരക്ഷയെ വരെ ബാധിക്കാൻ ഇടയുണ്ട്.
ഒരു പ്രോഗ്രാമിന്റെ ഒരു വിഭാഗത്തിൽ നിന്ന് മറ്റൊന്നിലേക്ക് അല്ലെങ്കിൽ പ്രോഗ്രാമുകൾക്കിടയിൽ ഡാറ്റ ഹോൾഡ് ചെയ്യുന്നതിനായി മാറ്റിവെച്ച മെമ്മറിയുടെ മേഖലകളാണ് ബഫറുകൾ.
തെറ്റായ ഇൻപുട്ടുകൾ വഴി ബഫർ ഓവർഫ്ലോകൾ പലപ്പോഴും ട്രിഗർ ചെയ്യപ്പെടാം; എല്ലാ ഇൻപുട്ടുകളും ഒരു നിശ്ചിത വലുപ്പത്തേക്കാൾ ചെറുതായിരിക്കുമെന്ന് ഒരാൾ അനുമാനിക്കുകയും ബഫർ ആ വലുപ്പത്തിൽ സൃഷ്‌ടിക്കുകയും ചെയ്‌താൽ, കൂടുതൽ ഡാറ്റ ഉൽപ്പാദിപ്പിക്കപ്പെടുന്ന ഒരു അസ്വാഭാവിക ഇടപാട് അത് ബഫറിന്റെ അവസാനം ഉണ്ടാകാൻ ഇടയാക്കും.
ഇത് അടുത്തുള്ള ഡാറ്റയോ എക്സിക്യൂട്ടബിൾ കോഡോ പുനരാലേഖനം ചെയ്യുന്നുവെങ്കിൽ, ഇത് മെമ്മറി ആക്സസ് മിസ്റ്റേക്കുകൾ, തെറ്റായ ഫലങ്ങൾ, ക്രാഷുകൾ എന്നിവ ഉൾപ്പെടെ ക്രമരഹിതമായ രീതിയിൽ പ്രോഗ്രാം പെരുമാറുന്നതിന് കാരണമായേക്കാം.
ബബിത ഇംഗ്ലീഷ് വിലാസം https://ml.wikipedia.org/wiki/Babita
ബോളിവുഡ് ചലച്ചിത്രരംഗത്തെ ഒരു നടിയാണ് ബബിത (ജനനം: ഏപ്രിൽ 20 , 1948 ).
ബംബാനി എന്നതാണു യഥാർത്ഥനാമം.
ബബിത ഏറ്റവും നന്നായി ജനങ്ങൾക്കിടയിൽ അറിയപ്പെടുന്നത് പ്രമുഖ നടിമാരായ കരിഷ്മ കപൂർ , കരീന കപൂർ എന്നിവരുടെ അമ്മയായിട്ടും പ്രമുഖ നടനായ രൺധീർ കപൂറിന്റെ ഭാര്യയുമായിട്ടാണ്.
ആദ്യ ജീവിതം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ബബിത
ബബിത കുമാരി ഇംഗ്ലീഷ് വിലാസം https://ml.wikipedia.org/wiki/Babita_Kumari
ഒരു ഇന്ത്യൻ വനിതാ ഗുസ്തി താരമാണ് ബബിത കുമാരി (ജനനം നവംബർ 20, 1989).
കോമൺവെൽത്ത് ഗെയിംസ് 2010 - ൽ വെള്ളി മെഡൽ നേടിയിട്ടുള്ള  ഇവർ 2012 ലോക ഗുസ്തി ചാമ്പ്യൻഷിപ്പിൽ വെങ്കലം നേടി പിന്നീട് നടന്ന കോമൺവെൽത്ത് ഗെയിംസ് 2014 ൽ സ്വർണ്ണ മെഡൽ കരസ്ഥമാക്കിയിട്ടുണ്ട്.
ബോട്ടം സാകോർ ദേശീയോദ്യാനം
ബോട്ടം സാകോർ ദേശീയോദ്യാനം കംബോഡിയയിലെ ഏറ്റവും വലിയ ദേശീയോദ്യാനമാണ്.
തായ്‍ലാൻറ് ഉൾക്കടൽത്തീരത്തു സ്ഥിതി ചെയ്യുന്ന ബോട്ടം സകോർ ദേശീയോദ്യാനം കാർഡമം മലനിരകളിൽനിന്ന് തെക്കുപടിഞ്ഞാറായി തള്ളിനിൽക്കുന്ന ഒരു അർദ്ധദ്വീപാണ്.
171,250 ഹെക്ടർ ഭൂമിയിൽ നിലനിൽക്കുന്ന ഈ ദേശീയോദ്യാനം കോഹ് കോങ് പ്രവിശ്യ യിലെ കിരി സിക്കോർ , ബോട്ടം സാകോർ , കോഹ് കോങ്ങ് എന്നീ മൂന്നു ജില്ലകളിലേയ്ക്കു വ്യാപിച്ചുകിടക്കുന്നു.
കമ്പോഡിയൻ പരിസ്ഥിതി മന്ത്രാലയത്തിന്റെ കീഴിലാണ് ഈ ഉദ്യാനം.
ബോട്ടം സാകോർ ദേശീയോദ്യാനത്തിൻറെ പ്രദേശങ്ങളിലധികവും നിത്യഹരിത മരങ്ങളും പുൽമേടുകളും മൂടിക്കിടക്കുന്ന ചരിഞ്ഞുകിടക്കുന്ന താഴ്‍ന്ന പ്രദേശങ്ങളും തീരദേശമേഖലയിൽ കണ്ടൽക്കാടുകൾ വളരുന്ന നദിയുടെ വെള്ളപ്പൊക്കപ്രദേശങ്ങളും ചതുപ്പുവനങ്ങളുമാണ്.
ഉഷ്ണമേഖലാ മൺസൂൺ കാലാവസ്ഥ അനുഭവപ്പെടുന്ന ഇവിടെ പ്രതിദിനം രണ്ടുതവണ 1.5 മീറ്റർ ഉയരത്തിൽ വേലിയേറ്റമുണ്ടാകുന്നു.
ബോട്ടം സാകോർ ദേശീയ ഉദ്യാനത്തിനുള്ളിലെ മനുഷ്യസമൂഹത്തെക്കുറിച്ചുള്ള വിവരങ്ങൾ ലഭ്യമല്ല.
ജന്തുജാലം Botum Sakor National Park has a very rich and varied wildlife, some of which is unique to the world.
The pileated gibbons ( Hylobates pileatus ) are just one of eight globally endangered mammalian species found living here.
ലോകത്തിലെ തന്നെ ഏറ്റവും വലിയ വന്യജീവി വൈവിധ്യം നിലനിൽക്കുന്ന ഒരു പ്രദേശമാണ് ബോട്ടം സാകോർ ദേശീയ ഉദ്യാനം.
ഈ പ്രദേശത്തിൻറെ ജൈവവൈവിധ്യത്തെക്കുറിച്ച് ഇതുവരെ വളരെക്കുറച്ച് ഗവേഷണം മാത്രമേ നടത്തുകയും പ്രസിദ്ധീകരിച്ചിരിക്കുകയും ചെയ്തിട്ടുള്ളു.
ദേശീയോദ്യാനത്തിൻറെ വിദൂരമേഖലകളിലെ അതികഠിനമായ ഭൂപ്രകൃതി കാരണം ഈ മേഖലയിൽ ഇതുവരെ ശാസ്ത്രീയ അന്വേഷണങ്ങളൊന്നുംതന്നെ നടന്നിട്ടില്ല.
എന്നിരുന്നാലും, പരിമിതമായി ലഭ്യമായ അറിവുകളുടേയും മറ്റു ധാരണകളുടേയും അടിസ്ഥാനത്തിൽ, ഈ പ്രദേശം ആഗോളതലത്തിൽത്തന്നെ വളരെ വലിയ പ്രാധാന്യമുള്ളതാണെന്നും ഇവിടം വംശനാശഭീഷണി നേരിടുന്നതും അത്യപൂർവ്വവുമായ നിരവധി ജീവജാലങ്ങളുടെ ആവാസവ്യവസ്ഥയാണെന്നും മനസ്സിലാക്കാവുന്നതാണ്.
ഗുരുതരമായ വംശനാശ ഭീഷണി നേരിടുന്ന ഏതാനും ജീവജാലങ്ങളെ അന്താരാഷ്ട്ര IUCN റെഡ് ലിസ്റ്റിൽ ഉൾപ്പെടുത്തിയിട്ടുണ്ട്.
അതുകൊണ്ടുതന്നെ 1993 ൽ ഇതൊരു ദേശീയോദ്യാനമെന്ന നിലയിൽ സ്ഥാപിതമായത് ഭൂമിയിലെ ജൈവവൈവിധ്യം സംരക്ഷിക്കുന്നതിനുള്ള ഒരു സുപ്രധാനമായ ഒരു നീക്കമായി കണക്കാക്കപ്പെടുന്നു.
2009-ലെ കണക്കനുസരിച്ച് ദേശീയോദ്യാനത്തിൻറെ അതിർത്തിക്കുള്ളിൽ 44 ൽ അധികം സസ്തനികളുടെ സാന്നിദ്ധ്യം കണ്ടെത്തിയിട്ടുണ്ട്.
ഇതിൽ എട്ടുതരം സസ്തനികൾ സംരക്ഷണത്തിനു മുൻഗണന നൽകപ്പെടുന്നവയും IUCN റെഡ് ലിസ്റ്റിൽ ഇടം പിടിച്ചവയുമാണ്.
വംശനാശഭീഷണിയുളള ജീവികളിൽ സുന്ദ്ര ഈനാപേച്ചി ( Anis javanica ), ബംഗാളി സ്ലോ ലോറിസ് ( Nycticebus bengalensis ), ഇന്തോചൈനീസ് ലറ്റങ്ങ് ( Trachypithecus germaini ), കൂരൻ ( Axis porcinus ), കാട്ടുനായ ( Cuon alpinus ), മീൻപിടിയൻ പൂച്ച ( Prionailurus viverrinus ), ഏഷ്യൻ ആന ( Elephas maximus ), പൈലീറ്റഡ് ഗിബ്ബൺ ( Hylobates pileatus ) എന്നിവയും ഉൾപ്പെടുന്നു.
പ്രാദേശിക ഒളിവേട്ടക്കാർ ഉറപ്പിച്ചുപറയുന്നത് ഇവിടെ കാണപ്പെടുന്ന പൈലീറ്റഡ് ഗിബ്ബണുകൾ ഗണ്യമായ ഒരു സംഖ്യയാണെന്നും, ഇവിടെ കാണപ്പെടുന്നവ, ലോകത്ത് ആകെയുള്ളതിൻറെ ഏകദേശം പത്ത് ശതമാനത്തിലേറെയാണെന്നുമാണ്.
സമീപകാല ക്യാമറ ട്രാപ് തെളിവുകൾ സൂചിപ്പിക്കുന്നത്, വംശനാശ ഭീഷണി നേരിടുന്ന ഇന്തോചൈനീസ് കടുവകളുടെ ആവാസമേഖലയും കൂടിയാണ് ഈ ദേശീയോദ്യാനമെന്നാണ്.
വംശനാശ ഭീഷണി നേരിടുന്ന മറ്റ് അനവധി ജീവികൾക്ക് ബോട്ടം സാകോർ ദേശീയോദ്യാനം സംരക്ഷണമരുളുന്നു.